પાક વીમાની ચૂકવણી થઈ ન હોવાથી ખેડૂતો દ્વારા સ્થાનીક મામલતદાર, એસબીઆઇ બેન્કને અર્ધ નગ્ન અવસ્થામાં, પગપાળા ખોડલધામ જઈને ખોડિયાર માતાજીને તેમજ મહાદેવના મંદિરમાં ભગવાનની મૂર્તિને આવેદન આપ્યું એમ અનેક જગ્યાએ આવેદનપત્રો આપ્યા બાદ પણ પાક વીમો ન મળ્યો અને છ એક મહિના પૂર્વે આ વીમાથી વંચીત ખેડૂતોના પાક્વીમા પ્રશ્ને એસબીઆઇ બેન્કમાં જઈ બઘડાટી બોલાવી જ્યાં સુધી ખેડૂતોને વીમો નહીં મળે ત્યાં સુધી જેતપુરમાં એસબીઆઇ બેંકની એક પણ શાખા નહીં ખુલવા દઉ તેવી દબંગાઈ કરનાર રાજ્યના કેબિનેટ મંત્રીએ પોતે દિલ્હી જઈ વીમા કંપનીઓ સાથે મસલત કરી ખેડૂતોનો પાક વીમો મંજૂર કરાવ્યો છે અને અઠવાડિયામાં વીમો ચૂકવાઈ જશે તે મુજબનું નિવેદન મીડિયા સમક્ષ આપ્યું હતું.